text: 38. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 369123/5304 της 29 Σεπτ./17 Οκτ. 1978 (ΦΕΚ Β΄ 900) Περί σημάνσεως εξαγομένης Κορινθιακής σταφίδος. Έχοντες υπ’ όψει: α)Τας διατάξεις του άρθρ. 6 του Νόμ. 553/77 «περί μέτρων προστασίας και ενισχύσεως της εξαγωγής της Κορινθιακής σταφίδος και ρυθμίσεως συναφών θεμάτων». β)Τας διατάξεις των άρθρ. 2 και 4 του υπ’ αριθ. 653/75 Π.Δ/τος «περί τυποποιήσεως και ποιοτικού ελέγχου της προς εξαγωγήν προοριζομένης Κορινθιακής σταφίδος», και γ)Την ανάγκην διευκολύνσεως των εξαγωγών Κορινθιακής σταφίδος, αποφασίζομεν: Επιτρέπομεν όπως επί των μέσων συσκευασίας Κορινθιακής σταφίδος της οποίας αι ράγες διέρχονται μεν δια του κοσκίνου διαμέτρου οπών 8 ΜΜ, συγκρατούνται δε υπό του κοσκίνου διαμέτρου οπών 4 ΜΜ, δύναται να χρησιμοποιήται η φράσις «NO SIZE GRADED» δια την σήμανσιν της κατηγορίας μεγέθους. 